  Туспуктэм: Руслан Нуриахметов Майя Бывальцева Удмуртиын Вормон диктантэз 8 сюрслэсь трос адями гожтӥз. Ужрад 27-тӥ оштолэзе элькунысь 280 площадкаосын ортчиз. Со сярысь улосвыл тӧролэн но кивалтэтлэн пресс-службазы ивортӥз. « Юанъёс пӧртэмесь вал. Валтӥсь нуналъёсты но ожмаськонъёсты, ожгар  кивалтӥсьёслэсь но пыӵал тӥрлык кылдытӥсьёслэсь нимъёссэс тодэм сяна, живописез валаны, ожгар лирикаез но совето вакытысь живописецъёслэсь суредъёссэс тодэ вайыны кулэ вал. Но валтӥсез результатьёс бордын ӧвӧл, Вормон диктантлэн огазеясь кужымез, трос йӧслыкъем кунлэсь огазьын луэмзэ быдэс дуннелы возьматэм песянайёсмылэн но песятайёсмылэн подвигзы сярысь тросгес тодыны мылкыд сётон бордын » Лариса Буранова, Кун Думаын Удмуртилэсь депутат, «Историческая память» ӵектослэн координаторез Вормон диктантэз Россиысь но 46 кунъёсысь 22 сюрслэсь трос площадкаосын гожтӥзы. Озьы ик юанъёслы валэктонъёс онлайн амалэн сётыны луиз. Тодэ вайытом, Удмуртилэн тӧроез Александр Бречалов диктантэз Можгаысь генерал-полковник С. А. Маев нимо 10 номеро школаын кадетъёсын но юнармеецъёсын ӵош гожтӥз. 2022-тӥ арын ужрадэ 7 сюрслэсь трос адями пыриськиз. Тегъёс: БыдӟымАтыкайож история Удмуртия  